Dubravka Šoljan

Prof emeritus dr. **Dubravka Šoljan** (Sarajevo 28, maja 1945.) pripada skupini najeminentnijih bosanskohercegovačkih botaničara srednje generacije.

## Biografija
Dubravka Šoljan rođena je 28. maja 1945. godine u Sarajevu,  gdje je završila osnovno i srednješkolsko obrazovanje. Studij Biologije na Odsjeku za biologiju Prirodno-matematičkog fakulteta Univerziteta u Sarajevu upisuje akademske 1964/65 godine i završava ga 1967/68. Nakon završetka Postdiplomskog studija na Prirodno-matematičkom fakultetu Univerziteta u Sarajevu (1969. – 1972.) promovirana je u zvanje magistra bioloških nauka 1978., nakon odbrane magistarskog rada pod naslovom "Ekološko-anatomska diferencijacija populacija vrste *Edraianthus jugoslavicus*  Lakušić na jugoistočnim Dinaridima",  pod mentorstvom prof. dr. Radomira Lakušića. 

Na matičnom Fakultetu,  1987. godine stiče zvanje doktora bioloških nauka, odbranivši doktorsku disertaciju "Diferencijacija populacija i vrsta roda *Edraianthus* DC. na području planine  Biokovo", također pod mentorstvom profesora Radomira Lakušića.

U dugogodišnjoj akademskoj karijeri, Dubravka Šoljan dala je izuzetan doprinos kao u oblastima [Biosistematika|[sistematike]], anatomije biljaka i idioekologije. U nastavničkoj karijeri također ostavila je neizbrisiv pečat na generacije studenata, kao izuzetan pedagog koji se posebno afirmirao u oblasti metodike nastave biologije. 

Prof. dr. Dubravka Šoljan je nakon završetka studija (1968. godine) prvih godina radila kao profesor biologije u Centru vojnih škola u Sarajevu; ovo iskustvo se pokazalo kao neprocjenjivo kod kasnijeg uspostavljanja i razvoja do tada slabo razvijene oblasti Metodike nastave na Odsjeku za biologiju. Svoju akademsku karijeru prof. dr. Dubravka Šoljan je započela izborom u zvanje asistenta 1980. godine na Odsjeku za biologiju Prirodno-matematičkog fakulteta u Sarajevu. Na matičnom fakultetu je potom izabrana u nastavnička zvanja: docent (1988.), vanrednoi (1994.) i redovni profesor (2000.).  Zbog izuzetno predanog i plodonosnog višedecenijskog naučno-nastavnog doprinosa akademskoj zajednici, prof. Šoljan je 14. decembra 2013. godine promovirana u  počasno zvanje profesora emeritusa Univerziteta u Sarajevu. 

Od izbora u nastavnička zvanja vodila je praktičnu, teoretsku i terensku nastavu na Odsjeku za Biologiju Prirodno-matematičkog Fakulteta Univerziteta u Sarajevu iz velikog broja predmeta iz oblasti:  Sistematike biljaka, Anatomije i morfologije biljaka, Ekologija i Metodike nastave biologije. Također je bila je aktivan saradnik u realizaciji nastavno-naučnog procesa iz oblasti Metodike nastave biologije na Univerzitetu u Tuzli. Ostvarila je veći broj studijskih boravaka i seminara u: Americi, Kanadi, Finskoj, Danskoj, Mađarskoj, Poljskoj, Češkoj, Italiji, Austriji, Njemačkoj, Španiji, Sloveniji i  Hrvatskoj.

Osim radnog iskustva u okviru stečenih akademskih zvanja, prof. Šoljan je godinama obavljala i niz rukovodećih funkcija na Prirodno-matematičkom fakultetu i to kao što su: prodekanesa za nastavu, Šefica Odsjeka za biologiju, Voditeljica Postdiplomskog studija bioloških nauka i Nastavnog smjera I i II ciklusa studija biologije, te Šefica Katedre za biosistematiku i morfologiju.

Prof. dr. Dubravka Šoljan je objavila oko  200 stotine djela: preko  40 naučnih radova i 40 kongresnih priopćenja, oko 100 stručnih radova te 14 knjiga, udžbenika, monografija, priručnika ili praktikuma. Aktivno je sudjelovala u radu preko 40 domaćih i  internacionlnih naučnih skupova. Najveći broj naučnih radova vezan je za veći broj vrsta i rodova viših biljaka koje su sagledane u svjetlu njihove  sistematike, morfologije, anatomije, horologije i idiekologije, a značajno mjesto zauzimaju i floristička istraživanja. Profesorica Šoljan, u svom naučnom opusu,  posebnu pažnju obratila je  rodovima: *Edraianthus*, *Campanula*, *Ambrosia*, *Lilium*, *Abies*, *Picea*, *Juniperus*, *Alnus*, *Valeriana*, *Anemone*, *Camelina*, *Adenofora*, *Sedum*, te porodici *Orchidaceae*. Sada, kao glavni editor radi na  pripremi i izdavanju prvog Indeksa flore Bosne i Hercegovne. Kao kreator, voditeljica, savjetnica ili saradnik dala je značajan doprinos u realizaciji 24 naučnoistraživačka i stručna projekta (elaborata) od lokalnog i međunarodnog značaja.

Svoju izuzetnu saradnju sa mladim istraživačima, prof. Šoljan je posebno iskazala kao mentorica više doktorskih disertacija te magistarskih i diplomskih radova.

Posebno značajno i neposredno djelovala je u oblasti Metodike nastave biologije, gdje je objavila  niz radova i dala vrstan doprinos u usavršavanju nastavnika i profesora biologije, u Sarajevu i drugim bosanskohercegovačkim centrima, putem predavanja i neposredne pomoći u nastavi. Njen društveni rad je uvijek prožet edukacijom i podizanjanjem svijesti o zaštiti prirode, bioraznolikosti i promoviranju održivog razvoja, pa je tako objavila niz stručnih i popularnih radova na ovu temu, učestvovala u radio i televizijskoim emisijama i praktično djelovala u školama i sredinama koje su pokazale interes za ovu problematiku. Ova zalaganja su rezultirala i javnim priznanjima, pa je tako prof. Šoljan dobitnica prve nagrade Udruženja izdavača i knjižničara za najbolje naučno-stručno djelo u 2009. godini i to za izdavački projekat: “Biljke  planina Bosne i Hercegovine” i dobitnica srebrnog broša u akciji izbora najuspješnije žene Bosne i Hercegovine u 1997.

Prof. Šoljan je predsjednica ili član više bosanskohercegovačih i međunarodnih naučnih i stručnih asocijacija, (su)organizator više konferencija i drugih naučnih skupova, te urednica i član redakcijskih odbora više domaćih i internacionalnih edicija. Recenzent je preko 20 zapaženih naučnih radova i knjiga.

## Odabrana djela
### Originalni naučni radovi
*Šoljan, D. (1978) Jedan pokušaj primjene i sagledavanja vrijednosti međusobnog ocjenjivanja učenika. Naša škola, 1: 55-58, Sarajevo.
*Šoljan, D. (1982) Anatomija vegetativnih organa vrste Edraianthus jugoslavicus Lakušić. / The anatomy of the vegetative organs of the species Edraianthus jugoslavicus Lakušić./ GZM (PN) NS 21: 73-85, Sarajevo.
*Šoljan, D. (1983) Ekološko-morfološka diferencijacija populacija vrste Edraianthus serpyllifolius (Visiani) DC. /Ecological-morphological differentiation of the species Edraianthus serpyllifolius (Visiani) DC./ God. Biol. inst. Univ. u Sarajevu, Vol. 36: 249-258, Sarajevo.
*Šoljan, D. (1983) Ekološko-morfološka diferencijacija vrste Edraianthus caricinus Schott N.K. na Biokovu. /Ecological-morphological differentiation of the populations of the species Edraianthus caricinus Schott N.K. on the mountain Biokovo./ Acta Biokovica, Vol. 2: 183-196, Makarska.
*Šoljan, D. (1984) Ekološko-anatomska diferencijacija populacija vrste Anemone nemorosa L. /Ecological-anatomical differentiation of the populations of the species Anemone nemorosa L./ Bilten SDEJ, god. 3, ser. B: 69-74, Sarajevo.
*Šoljan, D. (1987) Ekološko-morfološka diferencijacija populacija vrste Campanula portenschlagiana R.S. /Ecological-morphological differentiation of the populations of the species Campanula portenschlagiana R.S./ Acta Biokovica, Vol. 4: 55-64, Makarska.
*Šoljan, D. (1987) Varijabilnost morfoloških karaktera lista crne johe (Alnus glutinosa /L./ Geartn.) /Variability of morphological characteristics of the leaf of sticky alder (Alnus glutinosa /L./ Gearten)./ God. Biol. ints. Univ. u Sarajevu, Vol. 40: 100-115, Sarajevo.
*Šoljan, D. & Abadžić, S. (1988) Novi varijeteti dviju vrsta roda Edraianthus DC. /New varieties of two species of the genus Edraianthus DC./ Zbornik referata na naučnom skupu “Minerali, stijene, izumrli i živi svijet”, Sarajevo, Zemaljski muzej, str. 273-277, Sarajevo.
*Šoljan, D. (1990) Morfološka diferencijacija populacija vrste Campanula portenschlagiana Schultes in Roemer et Schultes. /Morphological differentiation of the species Campanula portenschlagiana Schultes in Roemer et Schultes./ GZM (PN) NS 29: 39-50, Sarajevo.
*Šoljan, D. (1991) Neke morfo-anatomske karakteristike iglica smrče (Picea abies /L./ Karsten) na sfagnumskom tresetištu. /Some morpho-anatomical characteristics of needles of common spruce (Picea abies /L./ Karsten) on sphagnum bog./ Bilten Društva ekologa BiH, Ekološke monografije, Ser.A, Vol.7: 85-90, Sarajevo.
*Šoljan, D. (2001) Distribution of rare and endangered species of genus   Campanula L. in Bosnia and Herzegovina. Razprave IV. razreda SAZU, XLII-2:   229-241, Ljubljana.
*Šoljan, D. & Muratović, E. (2004) Rasprostranjenost vrste Ambrosia artemisiifolia L. u Bosni i Hercegovini (II). (Spreading of species Amrosia  artemisiifolia L. on the area of  Bosnia and Herzegovina II.) Herbologija, Vol. 5, No 1: 1-5, Sarajevo.
*Muratović, E., Robin, O., Bogunić, F., Soljan, D. & Siljak-Yakovlev, S. (2010) Karyotype evolution and speciation of Europaean lilies from section Lyriotipus.Taxon 59 (1): 165-175.
*Šoljan, D. (2011) Sedum sarmentosum Bunge (Crassulaceae), an allochthonous species in the flora of Bosnia and Herzegovina. Herbologia Vol. 12, No. 3: 15-21. 
*Šoljan, D., Muratović, E. & Abadžić, S. (2012) A new site of the species Astragalus fialae Degen. GZM (PN) NS 33: 63-66.
*Šoljan,  D., Muratović, E., Abadžić, S. (2013) Orchidaceae u flori planine Ozren kod Sarajeva (Orchidaceae in the flora of Mt. Ozren by Sarajevo). GZM NS 34:  51-64.. 
*Šilić, Č., Šoljan D. (2017) Index florae Bosnae et Herzegovinae. GZM NS 37: 51-57.

### Knjige i monografije
*Sofradžija, A., Hadžiselimović, R., Šoljan, D. (1995,1997, 2005) Udžbenik biologije za prvi razred gimnazije (u koautorstvu). Izdavač: Ministarstvo obrazovanja,  nauke,   kulture i sporta R/F BiH, Pedagoški zavod Sarajevo.
*Šoljan, D. & Redžić, S. (1996) Uravnoteženi razvoj – put u budućnost. Mala biblioteka Fondeko. Sarajevo.
*Šoljan, D. et al. (1998) Sistematika viših biljaka - zbirka grafoskopskih folija za V. razred osnovne škole. Izdavač: "Jež", Sarajevo.
*Šoljan, D. (2000): Kormofiti kao biološki resursi. Univerzitetska knjiga, Sarajevo.
*Šoljan, D. et al (2000) Testovi znanja iz biologije za učenike osnovnih škola . Izdavač: NIK, "Sezam", Sarajevo.
*Šoljan, D.  et al. (2002) Djeca imaju pravo na zdrav okoliš.  Izdavač: Institucija ombudsmana Federacije BiH, Odjel za prava djeteta u Mostaru.
*Kutleša L., Muratović E., Šoljan D. (2003) Biosistematika kormofita, praktikum i radna bilježnica. PMF, Sarajevo.
*Šoljan, D., Abadžić, S., Muratović, E. (2003) Privlačne biljke (jednog sarajevskog izletišta/botanički vodič). Turistička zajednica Općine Centar, Sarajevo.
*Hažibegić, Z., Tanović, L., Babić-Avdispahić, J., Mavrak, M., Muminović, H., Pušina, A., Jajatović, A., Doub,T K., Jaganjac, A. Šoljan,  D.  (2005) Prilozi za pedagoško-andragošku praksu na univerzitetu Izdavač: DES Sarajevo. 
*Šoljan, D, et al. (2006)  Okoliš Idavač: Fondeko – Fndacija za podsticanje uravnoteženog razvoja i kvalitet života, Sarajevo.
*Šoljan, D. (2008) Raznolikost vaskularne flore.  U: Bosna i Hercegovina - zemlja raznolikosti (Redžić, S., Barudanović, Radević M., eds.). Federalno ministarstvo okoliša i turizma, Sarajevo.
*Šoljan, D., Muratović, E., abadžić, S. (2009) Biljke planina Bosne i Hercegovine. TKD Šahinpašić i Fondeko Sarajevo.
*Bilz, M., Kell, S.P., Maxted, N., Lansdown, R.V. (2011) European red list of vascular plants.  Luxemburg:Publications Office of the European Union
*Muratović E. , Šoljan D. (2011) Sistematika kormofita-Priručnik i praktikum sa radnom sveskom. Prirodno-matematički fakultet Univerziteta u Sarajevu, Sarajevo (univerzitetski priručnik).
*Šilić, Č., Abadžić, S. & Šoljan, D. (2013) Flora i vegetacija.  U:  Prirodoslovno-povijesna baština općine Tomislavgrad (eds. Ozimec, R. & Radoš, M. M.). Udruga naša baština, Zagreb & Udruga naša baština, Tomislavgrad.
*Šoljan, D., Muratović, E., abadžić, S. (2014) Orhideje planina oko Sarajeva. Dobra knjga. Sarajevo.

## Također pogledajte
*Prirodno-matematički fakultet u Sarajevu
*Radomir Lakušić

## Reference
## Vanjski linkovi
*Održana svečanost u povodu promoviranih doktora nauka trećeg ciklusa studija i promocije profesora emeritusa Univerziteta u Sarajevu, 19. decembra 2013. godine.
*ResearchGate.net radovi
Kategorija:Bosanskohercegovački naučnici
Kategorija:Bosanskohercegovački biolozi
Kategorija:Bosanskohercegovački botaničari
Kategorija:Univerzitet u Sarajevu
Kategorija:Sarajevo
Kategorija:Rođeni 1945.
Kategorija:Žene